**ΔΗΜΟΣΙΟΠΟΙΗΣΗ ΠΛΗΡΟΦΟΡΙΩΝ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΕΝΑΛΛΑΚΤΙΚΩΝ ΛΥΣΕΩΝ**

Όλες οι παραπομπές αφορούν την οδηγία 2009/138/ΕΚ εκτός εάν ορίζεται διαφορετικά.

**ΥΠΟΔΕΙΓΜΑ ΓΙΑ ΤΗ ΔΗΜΟΣΙΟΠΟΙΗΣΗ ΠΛΗΡΟΦΟΡΙΩΝ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΕΝΑΛΛΑΚΤΙΚΩΝ ΛΥΣΕΩΝ ΣΥΜΦΩΝΑ ΜΕ ΤΟ ΑΡΘΡΟ 31 παράγραφος 2 στοιχείο δ) ΤΗΣ ΟΔΗΓΙΑΣ 2009/138/ΕΚ**

|  |  |  |  |  |  |  |  |
| --- | --- | --- | --- | --- | --- | --- | --- |
| Άρθρο της οδηγίας 2009/138/ΕΚ | Τίτλος άρθρου | Περιγραφή της επιλογής | Χρήση της επιλογήςΝΑΙ / ΟΧΙ | Εθνικό νομικό μέσο που χρησιμοποιήθηκε Ν /Κ / Δ[[1]](#footnote-2) | Παραπομπή σε άρθρο του εθνικού δικαίου  | Κείμενο ή σύνδεσμος για το κείμενο του εθνικού δικαίου  | Κείμενο ή σύνδεσμος για το κείμενο του εθνικού δικαίου εφόσον υπάρχει σε άλλη γλώσσα |
| Άρθρο 13 σημείο 27 | Ορισμοί | Όσον αφορά τον ορισμό των μεγάλων κινδύνων, επιλογή προσθήκης των κινδύνων που ασφαλίζονται από επαγγελματικές ενώσεις, κοινοπραξίες ή προσωρινούς ομίλους στην κατηγορία κινδύνων που κατατάσσονται στους κλάδους ασφάλισης ζημιών 3, 8, 9, 10, 13 και 16 στο μέρος Α του παραρτήματος Ι | ΟΧΙ |  |  |  |  |
| Άρθρο 15 παράγραφος 2 τρίτο εδάφιο | Πεδίο εφαρμογής της άδειας | Επιλογή χορήγησης άδειας για δύο ή περισσότερους κλάδους πρωτασφάλισης |  ΝΑΙ | N  | 11(2)  | 2. Για την άσκηση πρωτασφαλιστικών εργασιών, η άδεια λειτουργίας χορηγείται κατά κλάδο ασφάλισης, για όλους ή μερικούς από τους κινδύνους που υπάγονται σ’ αυτόν τον κλάδο, καθώς και κατά ομάδα δύο ή περισσότερων κλάδων ασφάλισης σύμφωνα με την κατάταξη που προβλέπεται στα άρθρα 4 και 5 του παρόντος.  | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 15 παράγραφος 3 πρώτο εδάφιο | Πεδίο εφαρμογής της άδειας | Επιλογή χορήγησης άδειας ασφάλισης ζημιών για ομάδες κλάδων που αναφέρονται στο μέρος Β του παραρτήματος I | ΟΧΙ |  |  |  |  |
| Άρθρο 17 παράγραφος 2 | Νομική μορφή της ασφαλιστικής ή αντασφαλιστικής επιχείρησης | Επιλογή δημιουργίας επιχειρήσεων δημοσίου δικαίου οποιασδήποτε μορφής, υπό την προϋπόθεση ότι οι οντότητες αυτές διεξάγουν ασφαλιστικές ή αντασφαλιστικές εργασίες υπό όρους ισοδύναμους με εκείνους υπό τους οποίους λειτουργούν οι επιχειρήσεις ιδιωτικού δικαίου |  ΝΑΙ | N  | 14(1)(β) 2ο εδάφιο | Με απόφαση της Εποπτικής Αρχής που δημοσιεύεται στην Εφημερίδα της Κυβερνήσεως, επεκτείνονται οι μορφές του παρόντος, και καθορίζονται όροι και προϋποθέσεις για την άσκηση ασφαλιστικών και αντασφαλιστικών εργασιών από επιχειρήσεις του δημοσίου, ώστε να διασφαλίζεται η ισοδυναμία των όρων και προϋποθέσεων αυτών με τα οριζόμενα στον παρόντα νόμο. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 21 παράγραφος 1 δεύτερο εδάφιο | Όροι ασφαλιστηρίων συμβολαίων και τιμολόγια ασφαλίστρων | Επιλογή να απαιτείται για την ασφάλιση ζωής η συστηματική κοινοποίηση των τεχνικής φύσεως στοιχείων που χρησιμοποιούνται ως βάση για τον υπολογισμό των τιμολογίων και των τεχνικών προβλέψεων για τους σκοπούς ελέγχου της τήρησης των αναλογιστικών αρχών |  ΝΑΙ |  N |  18(3)(β) | β) η Εποπτική Αρχή μπορεί να απαιτεί από τις ασφαλιστικές επιχειρήσεις ζωής, μετά την σε αυτές χορήγηση άδειας λειτουργίας, με μόνο σκοπό τον έλεγχο της τήρησης διατάξεων σχετικά με τις αναλογιστικές αρχές, τη συστηματική κοινοποίηση των τεχνικής φύσεως στοιχείων που χρησιμοποιούνται για τον υπολογισμό των ασφαλίστρων και των σχετικών τεχνικών προβλέψεων | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 21 παράγραφος 3 | Όροι ασφαλιστηρίων συμβολαίων και τιμολόγια ασφαλίστρων | Επιλογή υποβολής σε έλεγχο του προσωπικού και του εξοπλισμού των επιχειρήσεων που ζητούν ή έχουν λάβει άδεια για την άσκηση δραστηριότητας παροχής βοήθειας  | ΝΑΙ | N | 18(3)(γ) | γ) η Εποπτική Αρχή μπορεί να ζητά κάθε στοιχείο που κρίνει απαραίτητο για τον έλεγχο του προσωπικού και του εξοπλισμού που χρησιμοποιείται άμεσα και έμμεσα από ασφαλιστικές επιχειρήσεις κατά την άσκηση του Κλάδου 18 «Βοήθεια». Στα στοιχεία αυτά περιλαμβάνονται τα επαγγελματικά προσόντα των ιατρικών ομάδων και η πιστοποίηση του εξοπλισμού που διατίθεται από την επιχείρηση για την εκπλήρωση των υποχρεώσεών της που απορρέουν από την άσκηση του εν λόγω κλάδου. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 21 παράγραφος 4 | Όροι ασφαλιστηρίων συμβολαίων και τιμολόγια ασφαλίστρων | Επιλογή πρόβλεψης έγκρισης των καταστατικών ή κάθε άλλου εγγράφου που είναι αναγκαίο για την ομαλή άσκηση του ελέγχου |  ΝΑΙ |  N |  14(7) | 7. Η διαδικασία για την έγκριση της τροποποίησης του καταστατικού των ασφαλιστικών και αντασφαλιστικών επιχειρήσεων διέπεται από τις ισχύουσες γενικές διατάξεις. Απαιτείται έγκριση της Εποπτικής Αρχής για την τροποποίηση που αφορά στο είδος των δραστηριοτήτων της επιχείρησης, καθώς και σε κάθε περίπτωση μείωσης ή αύξησης του μετοχικού κεφαλαίου αυτής, ή των αλληλασφαλιστικών μερίδων σε περίπτωση αλληλασφαλιστικών συνεταιρισμών, η οποία δεν καλύπτεται ολοσχερώς με μετρητά είτε οι πράξεις αυτές συνοδεύονται από τροποποίηση των καταστατικών διατάξεων είτε όχι.Οι ασφαλιστικές και αντασφαλιστικές επιχειρήσεις γνωστοποιούν στην εποπτική αρχή τις τροποποιήσεις που δεν υπόκεινται σε έγκρισή της μέσα σε προθεσμία δέκα (10) ημερών από τη λήψη της σχετικής απόφασης. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 51 παράγραφος 2 τρίτο εδάφιο | Έκθεση σχετικά με τη φερεγγυότητα και τη χρηματοοικονομική κατάσταση: περιεχόμενα | Επιλογή να επιτρέπεται κατά τη διάρκεια μεταβατικής περιόδου η εξαίρεση (αντ)ασφαλιστικών επιχειρήσεων από την απαίτηση χωριστής δημοσιοποίησης της πρόσθετης κεφαλαιακής απαίτησης ή του αντίκτυπου των ειδικών παραμέτρων όταν η χρήση τους επιβάλλεται από την εποπτική αρχή.  |  ΝΑΙ | N  |  38(4) 3ο εδάφιο  | Έως την 31 Δεκεμβρίου 2020, οι ασφαλιστικές και αντασφαλιστικές επιχειρήσεις δύνανται να δημοσιοποιούν την Κεφαλαιακή Απαίτηση Φερεγγυότητας τους περιλαμβάνοντας μόνο το συνολικό ποσό συμπεριλαμβανομένων των τυχόν πρόσθετων κεφαλαιακών απαιτήσεων ή και την επίπτωση τυχόν ειδικών παραμέτρων που η ασφαλιστική ή η αντασφαλιστική επιχείρηση καλείται να χρησιμοποιεί σύμφωνα με το άρθρο 86 του παρόντος. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 57 παράγραφος 1 | Απόκτηση συμμετοχών | Όταν τα κράτη μέλη εφαρμόζουν το ελάχιστο όριο του ενός τρίτου για την κοινοποίηση στις εποπτικές αρχές της απόκτησης συμμετοχών σύμφωνα με την οδηγία 2004/109/ΕΚ, επιλογή της συνέχισης εφαρμογής του εν λόγω ελάχιστου ορίου αντί του ελάχιστου ορίου του 30%.  |  ΝΑΙ | N  | 43(1) (α) | α) Κάθε φυσικό ή νομικό πρόσωπο (στο εξής: "υποψήφιος αγοραστής"), το οποίο μεμονωμένα ή μέσω κοινής δράσης με άλλα πρόσωπα, υπό την έννοια της περίπτωσης (γ) της παραγράφου 2 του παρόντος, έχει αποφασίσει είτε να αποκτήσει, άμεσα ή έμμεσα, ειδική συμμετοχή σε ασφαλιστική ή αντασφαλιστική επιχείρηση με έδρα στην Ελλάδα, είτε να αυξήσει περαιτέρω, άμεσα ή έμμεσα, υφιστάμενη συμμετοχή σε ασφαλιστική ή αντασφαλιστική επιχείρηση, ούτως ώστε το ποσοστό των δικαιωμάτων ψήφου ή του μετοχικού κεφαλαίου που θα κατέχει να φθάνει ή να υπερβαίνει τα όρια του 20%, του 1/3 ή του 50% ή ώστε να αποκτήσει, άμεσα ή έμμεσα, τον έλεγχο της ασφαλιστικής ή της αντασφαλιστικής επιχείρησης (στο εξής: «προτεινόμενη εξαγορά»), αρχικά απευθύνεται εγγράφως στην Εποπτική Αρχή και της γνωστοποιεί το ύψος της σκοπούμενης συμμετοχής, καθώς και τις σχετικές απαιτούμενες πληροφορίες, σύμφωνα με την παράγραφο 5 του παρόντος. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 57 παράγραφος 2 | Απόκτηση συμμετοχών | Όταν τα κράτη μέλη εφαρμόζουν το ελάχιστο όριο του ενός τρίτου για την κοινοποίηση στις εποπτικές αρχές της διάθεσης συμμετοχών σύμφωνα με την οδηγία 2004/109/ΕΚ, επιλογή της συνέχισης εφαρμογής του εν λόγω ελάχιστου ορίου αντί του ελάχιστου ορίου του 30%.  | ΝΑΙ | N | 43(1) (β) | β) Κάθε φυσικό ή νομικό πρόσωπο το οποίο έχει αποφασίσει να παύσει να κατέχει, άμεσα ή έμμεσα, ειδική συμμετοχή σε ελληνική ασφαλιστική ή αντασφαλιστική επιχείρηση ενημερώνει προηγουμένως εγγράφως την Εποπτική Αρχή και της γνωστοποιεί το τυχόν ύψος της συμμετοχής που προτίθεται να διατηρήσει. Κάθε φυσικό ή νομικό πρόσωπο πρέπει ομοίως να ενημερώνει προηγουμένως εγγράφως την Εποπτική Αρχή για την απόφαση του να μειώσει την ειδική συμμετοχή του, προκειμένου το ποσοστό των δικαιωμάτων ψήφου ή του μετοχικού κεφαλαίου που θα κατέχει να μειωθεί σε λιγότερο από τα όρια του 20%, του 1/3 ή του 50% ή προκειμένου να παύσει να έχει, άμεσα ή έμμεσα, τον έλεγχο ελληνικής ασφαλιστικής ή αντασφαλιστικής επιχείρησης και της γνωστοποιεί το τυχόν ύψος της συμμετοχής που προτίθεται να διατηρήσει. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 73 παράγραφος 2 | Άσκηση των δραστηριοτήτων ασφάλισης ζωής και ζημιών | Επιλογή να επιτρέπονται τα ακόλουθα:i) οι επιχειρήσεις ασφάλισης ζωής να λαμβάνουν άδεια για δραστηριότητες ασφάλισης ζημιών για κινδύνους από ατύχημα και ασθένεια· ii) οι επιχειρήσεις ασφάλισης ζημιών που έχουν λάβει άδεια αποκλειστικά για την ανάληψη κινδύνων ατυχήματος και ασθένειας να λαμβάνουν άδεια προκειμένου να ασκήσουν δραστηριότητες ασφάλισης ζωής. |  ΝΑΙ | N | 48(2) | 2. Κατά παρέκκλιση των οριζομένων στην παράγραφο 1 του παρόντος και με την προϋπόθεση ότι κάθε δραστηριότητα τελεί υπό χωριστή διαχείριση, σύμφωνα με το άρθρο 49 του παρόντος:α) οι επιχειρήσεις, οι οποίες έχουν λάβει άδεια λειτουργίας προκειμένου να ασκήσουν δραστηριότητες ασφάλισης ζωής, δικαιούνται επίσης να λαμβάνουν άδεια για δραστηριότητες ασφάλισης κατά ζημιών για τους κινδύνους που εμπίπτουν μόνο στους κλάδους 1 «Ατυχήματα» και 2 «Ασθένειες» της παραγράφου 1 του άρθρου 4 του παρόντος, χωρίς περαιτέρω δυνατότητα επέκτασης της άδειας σε λοιπούς κλάδους ασφάλισης κατά ζημιών.β) οι επιχειρήσεις, οι οποίες έχουν λάβει άδεια λειτουργίας αποκλειστικά για τους κινδύνους που εμπίπτουν στους κλάδους 1 «Ατυχήματα» και 2 «Ασθένειες» της παραγράφου 1 του άρθρου 4 του παρόντος, δικαιούνται να λαμβάνουν άδεια προκειμένου να ασκήσουν δραστηριότητες ασφάλισης ζωής, χωρίς περαιτέρω δυνατότητα επέκτασης της άδειας σε λοιπούς κλάδους ασφάλισης κατά ζημιών. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 73 παράγραφος 3 πρώτη πρόταση | Άσκηση των δραστηριοτήτων ασφάλισης ζωής και ζημιών | Επιλογή να προβλέπεται ότι οι επιχειρήσεις που αναφέρονται στο άρθρο 73 παράγραφος 2 τηρούν τους λογιστικούς κανόνες οι οποίοι διέπουν τις επιχειρήσεις ασφάλισης ζωής για το σύνολο των δραστηριοτήτων τους |  ΝΑΙ | N | 48(3) 1ο εδάφιο | 3. Οι επιχειρήσεις που αναφέρονται στην παράγραφο 2 του παρόντος τηρούν τους λογιστικούς κανόνες οι οποίοι διέπουν τις επιχειρήσεις ασφάλισης ζωής για το σύνολο των δραστηριοτήτων τους. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 73 παράγραφος 3 δεύτερη πρόταση | Άσκηση των δραστηριοτήτων ασφάλισης ζωής και ζημιών | Επιλογή να επιτρέπεται, όσον αφορά τη διαδικασία εκκαθάρισης, η εφαρμογή των κανόνων που διέπουν τις δραστηριότητες ασφάλισης ζωής για τις δραστηριότητές ασφάλισης κινδύνων ατυχήματος και ασθένειας τις οποίες ασκούν οι επιχειρήσεις δυνάμει του άρθρου 73 παράγραφος 2 | ΝΑΙ | N | 48(3) 2ο εδάφιο | Όσον αφορά τους κανόνες περί εκκαθαρίσεως, οι ως άνω επιχειρήσεις πρέπει να εφαρμόζουν τους ίδιους κανόνες με τις επιχειρήσεις ασφάλισης ζωής, για τις δραστηριότητές τους που έχουν σχέση με τους κινδύνους που υπάγονται στους κλάδους 1 «Ατυχήματα» και 2 «Ασθένειες» της παραγράφου 1 του άρθρου 4 του παρόντος νόμου. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 73 παράγραφος 5 δεύτερο εδάφιο | Άσκηση των δραστηριοτήτων ασφάλισης ζωής και ζημιών | Επιλογή που επιτρέπει να επιβάλλεται η παύση, εντός καθορισμένης προθεσμίας, της ταυτόχρονης άσκησης των δραστηριοτήτων ασφάλισης ζωής και ζημιών |  ΟΧΙ |   |   |  |  |
| Άρθρο 77δ παράγραφος 1 | Προσαρμογή λόγω μεταβλητότητας στη σχετική διαχρονική διάρθρωση των επιτοκίων άνευ κινδύνου | Επιλογή που επιτρέπει να απαιτείται προηγούμενη έγκριση από την εποπτική αρχή για την εφαρμογή της προσαρμογής λόγω μεταβλητότητας στη διαχρονική διάρθρωση των επιτοκίων άνευ κινδύνου για τον υπολογισμό τη βέλτιστης εκτίμησης που αναφέρεται στο άρθρο 77 παράγραφος 2  | ΟΧΙ |  |  |  |  |
| Άρθρο 148 παράγραφος 2 | Κοινοποίηση από το κράτος μέλος καταγωγής | Επιλογή να απαιτείται η υποβολή συγκεκριμένων πληροφοριών από μια επιχείρηση ασφάλισης ζημιών που καλύπτει κινδύνους αστικής ευθύνης αυτοκινήτου δυνάμει της ελευθερίας παροχής υπηρεσιών | ΝΑΙ | N | 117(1)(β) | β) Από την ενδιαφερόμενη ασφαλιστική επιχείρηση σε περίπτωση άσκησης του κλάδου 10 «ασφάλιση αστικής ευθύνης από χερσαία αυτοκίνητα οχήματα», εκτός της ευθύνης του μεταφορέα,βα) πληρεξούσιο διορισμού του ειδικού αντιπροσώπου του άρθρου 120 του παρόντος,ββ) δήλωση εγγραφής της ασφαλιστικής επιχείρησης στο Γραφείο Διεθνούς Ασφάλισης και το Επικουρικό Κεφάλαιο. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 150 παράγραφος 3 | Υποχρεωτική ασφάλιση αστικής ευθύνης αυτοκινήτου | Επιλογή το κράτος μέλος υποδοχής να απαιτεί από τις ασφαλιστικές επιχειρήσεις που παρέχουν υπηρεσίες να τηρούν τους κανόνες που αφορούν την κάλυψη επαυξημένων κινδύνων, εφόσον αυτοί ισχύουν για τις επιχειρήσεις ασφάλισης ζημιών |  ΟΧΙ |   |   |  |  |
| Άρθρο 152 παράγραφος 4 | Αντιπρόσωπος | Επιλογή να επιτρέπεται η έγκριση του αντιπροσώπου για τον διακανονισμό των ζημιών που ορίζεται σύμφωνα με το άρθρο 4 της οδηγίας 2000/26/ΕΚ ως αντιπροσώπου δυνάμει του άρθρου 152 παράγραφος 1 | ΝΑΙ | N | 120(6) | 6. Σε περίπτωση που η ασφαλιστική επιχείρηση δεν έχει διορίσει ειδικό αντιπρόσωπο, τότε ο αντιπρόσωπος στην Ελλάδα για το διακανονισμό ζημιών που έχει ορίσει η επιχείρηση σύμφωνα με το άρθρο 4 της Οδηγίας 2000/26/ΕΚ όπως έχει ενσωματωθεί με το άρθρο 4 του π.δ.10/2003 (Α’ 7) ασκεί τα καθήκοντα και έχει τις υποχρεώσεις του ειδικού αντιπροσώπου ως ανωτέρω. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 163 παράγραφος 3 | Πρόγραμμα δραστηριοτήτων του υποκαταστήματος | Επιλογή που επιτρέπει να απαιτείται από τις ασφαλιστικές επιχειρήσεις να υποβάλλουν συστηματικά κοινοποίηση των τεχνικών στοιχείων βάσει των οποίων υπολογίζονται τα τιμολόγια των συμβάσεων και οι τεχνικές προβλέψεις όσον αφορά την ασφάλιση ζωής | ΝΑΙ | N | 131(3) | 3. Για τις ασφαλίσεις ζωής, η Εποπτική Αρχή μπορεί να απαιτεί από τις ασφαλιστικές επιχειρήσεις ζωής τη συστηματική κοινοποίηση των τεχνικής φύσεως στοιχείων που χρησιμοποιούνται για τον υπολογισμό των ασφαλίστρων και των σχετικών τεχνικών προβλέψεων. Η τήρηση της ως άνω υποχρέωσης δεν συνιστά για την ασφαλιστική επιχείρηση απαραίτητη προϋπόθεση για την άσκηση της δραστηριότητάς της. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 169 παράγραφος 2 | Διαχωρισμός δραστηριοτήτων ασφάλισης ζωής και ζημιών | Επιλογή να επιτρέπεται στα πολυκλαδικά υποκαταστήματα να συνεχίζουν την ταυτόχρονη άσκηση των δραστηριοτήτων ασφάλισης ζωής και ζημιών, υπό τον όρο ότι καθεμιά από αυτές τις δραστηριότητες τελεί υπό χωριστή διαχείριση |  ΝΑΙ | N |  137(2) | 2. Κατά παρέκκλιση των οριζομένων στην προηγούμενη παράγραφο, υποκαταστήματα υπαγόμενα στις διατάξεις του παρόντος κεφαλαίου, που κατά την 1η Ιανουαρίου 1981 ασκούσαν στην Ελλάδα ταυτόχρονα ασφαλίσεις ζωής και κατά ζημιών μπορούν να συνεχίσουν τη δραστηριότητά τους αυτή, εφόσον τηρούν τις περί διακριτής διαχείρισης διατάξεις και ειδικότερα το άρθρο 49 του παρόντος . | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 169 παράγραφος 3 δεύτερο εδάφιο | Διαχωρισμός δραστηριοτήτων ασφάλισης ζωής και ζημιών | Επιλογή σχετικά με τα υποκαταστήματα τα οποία κατά τις ημερομηνίες που αναφέρονται στο άρθρο 73 παράγραφος 5 πρώτο εδάφιο ασκούσαν στο κράτος μέλος μόνον δραστηριότητες ασφάλισης ζωής, αλλά των οποίων η έδρα βρίσκεται εκτός της Ένωσης και ασκεί ταυτοχρόνως δραστηριότητες ασφάλισης ζωής και ζημιών και κατ᾽ επέκταση επιθυμεί να ασκήσει δραστηριότητες ασφάλισης ζημιών στο εν λόγω κράτος μέλος.  |  ΝΑΙ | N |  137(3) | 3. Υποκαταστήματα της προηγούμενης παραγράφου, των οποίων η επιχείρηση της έδρας ασκεί ασφαλίσεις ζωής μαζί με ασφαλίσεις κατά ζημιών και τα οποία κατά την 1η Ιανουαρίου 1981 ασκούσαν στην Ελλάδα μόνον δραστηριότητες ασφάλισης ζωής, μπορούν να συνεχίσουν την άσκηση ασφαλίσεων ζωής μέσω υποκαταστήματος. Εφόσον η επιχείρηση αυτή επιθυμεί να ασκήσει στην Ελλάδα και ασφαλίσεις κατά ζημιών, τότε για την άσκηση ειδικά ασφαλίσεων ζωής απαιτείται η ίδρυση θυγατρικής ελληνικής ασφαλιστικής επιχείρησης. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 179 παράγραφος 4 δεύτερο εδάφιο | Συναφείς υποχρεώσεις | Επιλογή που επιτρέπει να απαιτείται δήλωση ότι μια ασφαλιστική σύμβαση είναι σύμφωνη με τις ειδικές διατάξεις που διέπουν τις υποχρεωτικές ασφαλίσεις ζημιών |  ΝΑΙ | N | 146(2) | 2. Ασφαλιστική επιχείρηση που δραστηριοποιείται στην Ελλάδα και συνάπτει συμβάσεις υποχρεωτικής ασφάλισης κατά ζημιών οφείλει, πλην διαφορετικής ειδικής νομοθετικής πρόβλεψης, να εκδίδει προς τον ασφαλισμένο ή άλλη δημόσια αρχή, εφόσον της ζητηθεί, βεβαίωση ασφάλισης, στην οποία περιλαμβάνεται δήλωσή της ότι η σύμβαση ασφάλισης πληροί τις ειδικές διατάξεις που διέπουν τη συγκεκριμένη ασφάλιση.  | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 181 παράγραφος 1 δεύτερο εδάφιο | Ασφάλιση ζημιών | Επιλογή να απαιτείται μη συστηματική κοινοποίηση των όρων των ασφαλιστηρίων συμβολαίων και λοιπών εγγράφων προκειμένου να ελέγχεται η τήρηση των εθνικών διατάξεων σχετικά με τα ασφαλιστήρια συμβόλαια | ΝΑΙ | N | 148(3)(β) | β) η Εποπτική Αρχή στο πλαίσιο των εποπτικών της καθηκόντων μπορεί να ζητά οποιαδήποτε πληροφορία από τις ασφαλιστικές επιχειρήσεις κατά ζημιών περιλαμβανομένων των γενικών και ειδικών όρων και λοιπών εντύπων με μόνο σκοπό τον έλεγχο της συμμόρφωσης της επιχείρησης με την κείμενη νομοθεσία. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 181 παράγραφος 2 πρώτο εδάφιο | Ασφάλιση ζημιών | Επιλογή που επιτρέπει να απαιτείται κοινοποίηση στην εποπτική αρχή των γενικών και ειδικών όρων της υποχρεωτικής σύναψης ασφαλιστικής σύμβασης πριν από την έναρξη εφαρμογής τους |  ΝΑΙ | N | 148(4) | 4. Κατά παρέκκλιση της παραγράφου 2 του παρόντος η Εποπτική Αρχή, με απόφασή της που δημοσιεύεται στην Εφημερίδα της Κυβερνήσεως, δύναται να απαιτεί από τις ασφαλιστικές επιχειρήσεις ζημιών να κοινοποιούν σε αυτήν τους γενικούς και ειδικούς όρους των συμβάσεων υποχρεωτικής ασφάλισης πριν από την έναρξη εφαρμογής. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 182 δεύτερο εδάφιο | Ασφάλιση ζωής | Επιλογή που επιτρέπει να απαιτείται συστηματική κοινοποίηση των τεχνικής φύσεως στοιχείων που χρησιμοποιούνται ως βάση για τον υπολογισμό των τιμολογίων και των τεχνικών προβλέψεων για τους σκοπούς ελέγχου της τήρησης των αναλογιστικών αρχών |  ΝΑΙ | N |  149(3) | 3. Η Εποπτική Αρχή, με απόφασή της που δημοσιεύεται στην Εφημερίδα της Κυβερνήσεως, μπορεί να απαιτεί από τις ασφαλιστικές επιχειρήσεις ζωής, με μόνο σκοπό τον έλεγχο της τήρησης διατάξεων σχετικά με τις αναλογιστικές αρχές, τη συστηματική κοινοποίηση των τεχνικής φύσεως στοιχείων που χρησιμοποιούνται για τον υπολογισμό των ασφαλίστρων και των σχετικών τεχνικών προβλέψεων | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 184 παράγραφος 2 δεύτερο εδάφιο | Συμπληρωματικές πληροφορίες στην περίπτωση ασφάλισης ζημιών υπό καθεστώς εγκατάστασης ή δυνάμει της ελευθερίας παροχής υπηρεσιών | Επιλογή να απαιτείται να εμφαίνονται το όνομα και η διεύθυνση του αντιπροσώπου της επιχείρησης ασφάλισης ζημιών στην ασφαλιστική σύμβαση ή κάθε άλλο έγγραφο που παρέχει την κάλυψη |  ΝΑΙ | N |  151(2) | 2. Η σύμβαση ή κάθε άλλο έγγραφο που παρέχει την κάλυψη, καθώς και η πρόταση ασφάλισης, εφόσον είναι δεσμευτική για τον αντισυμβαλλόμενο, αναφέρουν τη διεύθυνση της εταιρικής έδρας και, κατά περίπτωση, του υποκαταστήματος της επιχείρησης ασφάλισης ζημιών που παρέχει την κάλυψη καθώς και το όνομα και τη διεύθυνση του αντιπροσώπου της επιχείρησης ασφάλισης κατά ζημιών που αναφέρεται στην παράγραφο 4 του άρθρου 120 του παρόντος. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 185 παράγραφος 7 | Πληροφορίες προς τους αντισυμβαλλομένους | Επιλογή που επιτρέπει να απαιτείται η παροχή πρόσθετων πληροφοριών προκειμένου να διασφαλιστεί ότι οι αντισυμβαλλόμενοι κατανοούν τα βασικά στοιχεία της υποχρέωσης | ΝΑΙ | N | 152(5) | 5. Η Εποπτική Αρχή δύναται να απαιτεί από τις επιχειρήσεις ασφάλισης ζωής είτε λειτουργούν με καθεστώς εγκατάστασης είτε με ελεύθερη παροχή υπηρεσιών, να χορηγούν πληροφορίες επιπλέον εκείνων που απαριθμούνται στις παραγράφους 1 έως 3 του παρόντος, εφόσον οι πληροφορίες αυτές είναι απαραίτητες για τη σωστή κατανόηση από πλευράς του αντισυμβαλλομένου των βασικών στοιχείων της υποχρέωσης. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 186 παράγραφος 2 | Χρόνος καταγγελίας | Επιλογή που επιτρέπει τη μη εφαρμογή χρόνου καταγγελίας για αντισυμβαλλομένους σε συγκεκριμένες περιπτώσεις |   |   |  153 4ο εδάφιο | Οι ως άνω διατάξεις δεν εφαρμόζονται στις συμβάσεις με διάρκεια ίση ή μικρότερη των έξι (6) μηνών καθώς και στις συμβάσεις όπου λόγω της ιδιότητας του αντισυμβαλλομένου ή των περιστάσεων υπό τις οποίες συνήφθη η σύμβαση ο αντισυμβαλλόμενος δεν χρειάζεται ειδική προστασία.  | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 189 | Συμμετοχή σε εθνικά συστήματα εγγύησης | Επιλογή που επιτρέπει να απαιτείται υποχρεωτική συμμετοχή των επιχειρήσεων ασφάλισης ζημιών στα συστήματα εγγύησης του κράτους μέλους υποδοχής |  ΝΑΙ | Π.Δ 237/1986  | 18 | Μέλη του Επικουρικού Κεφαλαίου καθίστανται υποχρεωτικώς καιαυτοδικαίως οι ασφαλιστικές επιχειρήσεις που ασκούν τηνασφάλιση αστικής ευθύνης από ατυχήματα αυτοκινήτων,συμπεριλαμβανομένων και των ασφαλιστικών επιχειρήσεων πουασκούν στην Ελλάδα την ασφάλιση με καθεστώς ελεύθερηςπαροχής υπηρεσιών, κατά την έννοια του άρθρου 1 στοιχ. στ)του παρόντος, | [http://www.bankofgreece.gr/BoGDocuments/Naw489gr.pdf](http://www.bankofgreece.gr/BoGDocuments/law489gr.pdf) |
| Άρθρο 197 πρώτο εδάφιο | Δραστηριότητες παρεμφερείς με την τουριστική βοήθεια | Επιλογή που επιτρέπει την πρόβλεψη για παροχή βοήθειας σε πρόσωπα που περιέρχονται σε δυσχερή θέση υπό περιστάσεις άλλες από εκείνες που αναφέρονται στο άρθρο 2 παράγραφος 2 |  ΝΑΙ | N | 4(1) (ιη)  | ιη) Κλάδος 18 «Βοήθεια»: Περιλαμβάνει την ανάληψη της υποχρέωσης άμεσης παροχής βοήθειας, στις περιπτώσεις και με τους όρους που προβλέπει σύμβαση, σε χρήμα ή σε είδος, έναντι προηγούμενης καταβολής ασφαλίστρου, προς πρόσωπα, που περιέρχονται σε δυσχερή θέση κατά τη διάρκεια μετακινήσεων ή απουσίας από την κατοικία ή από τον τόπο συνήθους διαμονής τους είτε υπό άλλες περιστάσεις ανεξάρτητα από μετακίνηση ή απουσία. Η σε είδος παροχή βοήθειας είναι δυνατόν να συνίσταται και στην χρησιμοποίηση του προσωπικού και του εξοπλισμού που ανήκουν σε αυτόν που παρέχει την βοήθεια. Δεν συνιστούν υπηρεσίες βοήθειας οι υπηρεσίες συντήρησης ή διατήρησης, η εξυπηρέτηση μετά την πώληση, ούτε η απλή υπόδειξη ή πρόβλεψη παροχής βοήθειας ως μεσολάβηση.  | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 198 παράγραφος 2 στοιχείο γ) | Πεδίο εφαρμογής του παρόντος τμήματος | Επιλογή που επιτρέπει τη μη εφαρμογή των απαιτήσεων για την ασφάλιση νομικής προστασίας στη δραστηριότητα ασφάλισης νομικής προστασίας την οποία αναπτύσσει ο ασφαλιστής της βοήθειας σε συγκεκριμένες περιπτώσεις | ΟΧΙ |  |  |  |  |
| Άρθρο 199 | Χωριστές συμβάσεις | Επιλογή που επιτρέπει να απαιτείται ρητή μνεία του ποσού του ασφαλίστρου για νομική προστασία εντός της σχετικής σύμβασης |  ΝΑΙ | N | 162(1) | 1. Η κάλυψη νομικής προστασίας αποτελεί αντικείμενο αυτοτελούς ασφαλιστηρίου συμβολαίου διαφορετικό από εκείνο που συνάπτεται για άλλους κλάδους ή αντικείμενο αυτοτελούς κεφαλαίου εντός ενιαίου ασφαλιστηρίου, όπου ρητά αναφέρονται οι όροι ασφάλισης νομικής προστασίας και το σχετικό ασφάλιστρο. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 200 παράγραφος 1 πρώτο εδάφιο | Διαχείριση των αποζημιώσεων | Επιλογή που επιτρέπει στις ασφαλιστικές επιχειρήσεις να επιλέγουν μεταξύ τριών μεθόδων διαχείρισης των αποζημιώσεων  |  ΝΑΙ | N | 163  | Η ασφαλιστική επιχείρηση που ασκεί στην Ελλάδα τον κλάδο ασφάλισης νομικής προστασίας προβλέπει στη σύμβαση νομικής προστασίας ότι ο ασφαλισμένος μπορεί να επιλέξει, εφόσον το επιθυμεί, ελεύθερα δικηγόρο. Επιπροσθέτως, η επιχείρηση δύναται να επιλέγει, εφόσον επιθυμεί, έναν ή και τους δύο ακόλουθους τρόπους λειτουργίας:α) είτε αναλαμβάνοντας με δικό τους προσωπικό τη διαχείριση των ασφαλιστικών περιπτώσεων τουκλάδου νομικής προστασίας ή την παροχή νομικών συμβουλών σχετικών προς τη διαχείριση αυτή. Στηπερίπτωση αυτή η ασφαλιστική επιχείρηση υποχρεούται να διασφαλίσει ότι κανένα μέλος του προσωπικού αυτού δεν ασκεί συγχρόνως την αυτή ή παρόμοια δραστηριότητα,αα) είτε σε άλλο κλάδο που ασκεί η ίδια η επιχείρηση, αν πρόκειται για επιχείρηση πολλαπλών κινδύνων,αβ) είτε σε άλλη επιχείρηση η οποία συνδέεται με την πρώτη ασφαλιστική επιχείρηση με οικονομικούς, εμπορικούς ή διοικητικούς δεσμούς και η οποία ασκεί έναν ή περισσότερους ασφαλιστικούς κλάδους κατά ζημιών,β) είτε αναθέτοντας τη διαχείριση των ασφαλιστικών περιπτώσεων του κλάδου νομικής προστασίας σε μια επιχείρηση με αυτοτελή νομική προσωπικότητα με τη μορφή ΑΕ ή ΕΠΕ. Μνεία της επιχείρησης αυτής γίνεται στη χωριστή σύμβαση ή στο χωριστό κεφάλαιο του ενιαίου ασφαλιστηρίου που προβλέπεται στο άρθρο 162 του παρόντος.Αν η ως άνω επιχείρηση με αυτοτελή νομική προσωπικότητα συνδέεται με ασφαλιστική επιχείρηση που ασκεί έναν ή περισσότερους κλάδους που προβλέπονται στο άρθρο 4 του παρόντος, τα μέλη του προσωπικού της επιχείρησης αυτής, τα οποία ασχολούνται με τη διαχείριση ασφαλιστικών περιπτώσεων του κλάδου νομικής προστασίας ή την παροχή νομικών συμβουλών σχετικά με αυτή τη διαχείριση, δεν επιτρέπεται να ασκούν συγχρόνως την αυτή ή παρόμοια δραστηριότητα στην ασφαλιστική επιχείρηση. Οι ίδιοι περιορισμοί εφαρμόζονται και στα μέλη του Διοικητικού Συμβουλίου τηςεπιχείρησης.Οι ασφαλιστικές επιχειρήσεις ενημερώνουν την Εποπτική Αρχή για τον τρόπο άσκησης της νομικής προστασίας, το αργότερο μέχρι τις 31.3.2016 κατά την πρώτη εφαρμογή του παρόντος νόμου, καθώς και αμελλητί μετά από κάθε τροποποίηση της επιλογής τους σύμφωνα με το παρόν άρθρο. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 200 παράγραφος 3 δεύτερο εδάφιο | Διαχείριση των αποζημιώσεων | Επιλογή που επιτρέπει να επεκτείνεται η απαγόρευση ταυτόχρονης άσκησης της ίδιας ή παρόμοιας δραστηριότητας σε συνδεδεμένη ασφαλιστική επιχείρηση στα μέλη του διοικητικού, διαχειριστικού ή εποπτικού οργάνου της επιχείρησης ασφάλισης νομικής προστασίας  |  ΝΑΙ | N |  163 9ο εδάφιο | Αν η ως άνω επιχείρηση με αυτοτελή νομική προσωπικότητα συνδέεται με ασφαλιστική επιχείρηση που ασκεί έναν ή περισσότερους κλάδους που προβλέπονται στο άρθρο 4 του παρόντος, τα μέλη του προσωπικού της επιχείρησης αυτής , τα οποία ασχολούνται με τη διαχείριση ασφαλιστικών περιπτώσεων του κλάδου νομικής προστασίας ή την παροχή νομικών συμβουλών σχετικά με αυτή τη διαχείριση, δεν επιτρέπεται να ασκούν συγχρόνως την αυτή ή παρόμοια δραστηριότητα στην ασφαλιστική επιχείρηση. Οι ίδιοι περιορισμοί εφαρμόζονται και στα μέλη του Διοικητικού Συμβουλίου της επιχείρησης. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 202 παράγραφος 1 | Εξαίρεση στην ελευθερία επιλογής δικηγόρου | Επιλογή που επιτρέπει να εξαιρείται από τον κανόνα της ελεύθερης επιλογής δικηγόρου η ασφάλιση νομικής προστασίας υπό συγκεκριμένους όρους | ΟΧΙ |  |  |  |  |
| Άρθρο 206 παράγραφος 1 | Ασφάλιση ασθενείας ως υποκατάστατο της κοινωνικής ασφάλισης | Επιλογή που επιτρέπει να απαιτείται: α) συμμόρφωση των συμβάσεων ασφάλισης ασθενείας με τις ειδικές νομικές διατάξεις υπέρ του γενικού συμφέροντος στον κλάδο ασφάλισης ασθενείας· και β) ανακοίνωση των γενικών και ειδικών όρων της ασφάλισης ασθενείας στις εποπτικές αρχές |  ΝΑΙ | N | 166 | Όταν ελληνική ασφαλιστική επιχείρηση ασφαλίσεων κατά ζημιών επιθυμεί να ασκήσει σε άλλο κράτος μέλος τον κλάδο 2 του άρθρου 4 του παρόντος ο οποίος υποκαθιστά μερικώς ή ολικώς το σύστημα νομοθετημένης υποχρεωτικής κοινωνικής ασφάλειας στο κράτος μέλος, υποβάλλει στην Εποπτική Αρχή τις τεχνικές βάσεις των τιμολογίων και τους γενικούς και ειδικούς όρους της ασφάλισης της παραγράφου 1 του παρόντος σύμφωνα με τα οριζόμενα στο παρόν άρθρο ή στο άρθρο 206 της Οδηγίας 2009/138/ΕΚ. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 206 παράγραφος 2 πρώτο εδάφιο | Ασφάλιση ασθενείας ως υποκατάστατο της κοινωνικής ασφάλισης | Επιλογή που επιτρέπει να απαιτείται η λειτουργία εναλλακτικού συστήματος ασφάλισης υγείας σε τεχνική βάση ανάλογη με εκείνη της ασφάλισης ζωής, υπό συγκεκριμένες προϋποθέσεις |  ΟΧΙ |   |   |  |  |
| Άρθρο 207 | Υποχρεωτική ασφάλιση εργατικών ατυχημάτων | Επιλογή που επιτρέπει να απαιτείται από τις επιχειρήσεις που εφαρμόζουν υποχρεωτική ασφάλιση των εργατικών ατυχημάτων η τήρηση των ειδικών διατάξεων που προβλέπονται στο εθνικό δίκαιο του κράτους μέλους υποδοχής |  ΟΧΙ |   |   |  |  |
| Άρθρο 216 παράγραφος 1 πρώτο εδάφιο | Τελική μητρική επιχείρηση σε εθνικό επίπεδο | Επιλογή που επιτρέπει στην εποπτική αρχή να αποφασίσει την υπαγωγή τελικής μητρικής επιχείρησης σε εθνικό επίπεδο στην εποπτεία του ομίλου | ΝΑΙ | N | 174(1) 1ο εδάφιο | 1. Όταν η συμμετέχουσα ασφαλιστική ή αντασφαλιστική επιχείρηση, ή η εταιρεία ασφαλιστικών συμμετοχών, ή η μικτή χρηματοοικονομική εταιρεία συμμετοχών, όπως αναφέρεται στις περιπτώσεις (α) και (β) της παραγράφου 2 του άρθρου 171 του παρόντος, έχει την έδρα της στην Ελλάδα, αλλά η τελική μητρική επιχείρηση του άρθρου 173 του παρόντος έχει έδρα εντός της Ευρωπαϊκής Ένωσης αλλά εκτός της Ελλάδος, η Εποπτική Αρχή δύναται να αποφασίζει, μετά από διαβούλευση με την αρχή εποπτείας του ομίλου και με την τελική μητρική επιχείρηση σε ευρωπαϊκό επίπεδο, να υπαγάγει στην εποπτεία του ομίλου την τελική σε εθνικό επίπεδο μητρική ασφαλιστική ή αντασφαλιστική επιχείρηση, ή την εταιρεία ασφαλιστικών συμμετοχών, ή την μικτή χρηματοοικονομική εταιρεία συμμετοχών. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 225 δεύτερο εδάφιο | Συνδεδεμένες ασφαλιστικές και αντασφαλιστικές επιχειρήσεις | Επιλογή που επιτρέπει να απαιτείται, για συνδεδεμένες επιχειρήσεις που έχουν την έδρα τους σε άλλο κράτος μέλος, να λαμβάνονται υπόψη οι κεφαλαιακές απαιτήσεις φερεγγυότητας και τα επιλέξιμα ίδια κεφάλαια, όπως προβλέπονται στο εν λόγω κράτος μέλος, για τους σκοπούς του υπολογισμού της φερεγγυότητας του ομίλου |  ΝΑΙ | N | 183 2ο εδάφιο | Εφόσον η συνδεδεμένη ασφαλιστική ή αντασφαλιστική επιχείρηση έχει την έδρα της σε άλλο κράτος εντός της Ευρωπαϊκής Ένωσης αλλά εκτός Ελλάδος, κατά τον υπολογισμό λαμβάνονται υπόψη, ως προς τη συνδεδεμένη επιχείρηση, η Κεφαλαιακή Απαίτηση Φερεγγυότητας και τα επιλέξιμα ίδια κεφάλαια για την ικανοποίηση των απαιτήσεων αυτών, όπως ορίζεται σε αυτό το άλλο κράτος μέλος της Ευρωπαϊκής Ένωσης. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 227 παράγραφος 1 δεύτερο εδάφιο | Συνδεδεμένες ασφαλιστικές και αντασφαλιστικές επιχειρήσεις τρίτης χώρας | Επιλογή που επιτρέπει να απαιτείται, για συνδεδεμένες επιχειρήσεις που έχουν την έδρα τους σε τρίτη χώρα με ισοδύναμο καθεστώς φερεγγυότητας, να λαμβάνονται υπόψη οι κεφαλαιακές απαιτήσεις φερεγγυότητας και τα επιλέξιμα ίδια κεφάλαια, όπως προβλέπονται στην εν λόγω τρίτη χώρα |  ΝΑΙ | N | 185(1) 2ο εδάφιο | Ωστόσο, οσάκις η τρίτη χώρα στην οποία η εν λόγω επιχείρηση έχει την έδρα της την υποβάλλει σε διαδικασία χορήγησης αδείας και της επιβάλλει καθεστώς φερεγγυότητας τουλάχιστον ισοδύναμο με εκείνο που ορίζεται στο Κεφάλαιο ΣΤ’ του Πρώτου Μέρους του παρόντος, τότε κατά τον υπολογισμό, λαμβάνονται υπόψη, όσον αφορά στη συγκεκριμένη επιχείρηση, η Κεφαλαιακή Απαίτηση Φερεγγυότητας και τα ίδια κεφάλαια που είναι επιλέξιμα για την κάλυψη της απαίτησης αυτής όπως ορίζεται από την εκάστοτε τρίτη χώρα. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 275 παράγραφος 1 | Μεταχείριση των απαιτήσεων εξ ασφαλίσεως | Επιλογή μεταξύ δύο μεθόδων ή συνδυασμού των δύο μεθόδων ώστε οι απαιτήσεις εξ ασφαλίσεως να τυγχάνουν προνομιακής μεταχείρισης έναντι άλλων απαιτήσεων κατά της ασφαλιστικής επιχείρησης | ΝΑΙ | N | 240(3) | 3. Επίσης, κατά παρέκκλιση των διατάξεων της παραγράφου 1 και μετά τις απαιτήσεις της παραγράφου 2 του παρόντος, οι ακόλουθες απαιτήσεις έχουν προνόμιο επί του συνόλου των στοιχείων ενεργητικού της επιχείρησης, που προηγείται των απαιτήσεων από ασφάλιση υπό τις προϋποθέσεις του άρθρου 241 του παρόντος:α) Οι απαιτήσεις από την παροχή εξαρτημένης εργασίας, οι απαιτήσεις από αμοιβές, έξοδα και αποζημιώσεις των δικηγόρων, που αμείβονται με πάγια περιοδική αμοιβή, εφόσον προέκυψαν μέσα στην τελευταία διετία πριν τη θέση σε ασφαλιστική εκκαθάριση, καθώς και απαιτήσεις από αποζημίωση λόγω καταγγελίας της σχέσεως εργασίας και απαιτήσεις των δικηγόρων για αποζημίωση λόγω λύσης της σύμβασης έμμισθης εντολής ανεξάρτητα από το χρόνο που προέκυψαν,β) οι φορολογικές απαιτήσεις του Δημοσίου,γ) οι απαιτήσεις των ταμείων κοινωνικής ασφάλισης,δ) οι απαιτήσεις επί στοιχείων του ενεργητικού βεβαρημένων με εμπράγματα δικαιώματα. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 275 παράγραφος 2 | Μεταχείριση των απαιτήσεων εξ ασφαλίσεως | Επιλογή να προβλέπεται ότι το σύνολο ή μέρος των δαπανών που απορρέουν από τη διαδικασία εκκαθάρισης προηγείται των απαιτήσεων εξ ασφαλίσεως |  ΝΑΙ | N | 240(2) | 2. Κατά παρέκκλιση των διατάξεων της παραγράφου 1 του παρόντος, οι δαπάνες που αφορούν στα έξοδα της διαδικασίας ασφαλιστικής εκκαθάρισης συμπεριλαμβανομένων των αμοιβών και των εξόδων του ασφαλιστικού εκκαθαριστή,έχουν προνόμιο επί του συνόλου των στοιχείων ενεργητικού της επιχείρησης, που προηγείται των απαιτήσεων από ασφάλιση. Η Εποπτική Αρχή με απόφασή της μπορεί να περιορίζει τις δαπάνες ή να καθορίζει το μέγιστο ποσό των δαπανών του προηγουμένου εδαφίου που διαθέτουν προνόμιο που προηγείται των απαιτήσεων από ασφάλιση.  | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 276 παράγραφος 2 δεύτερο εδάφιο | Ειδικό μητρώο | Επιλογή να απαιτείται η τήρηση ενιαίου βιβλίου από ασφαλιστικές επιχειρήσεις που καλύπτουν κινδύνους ζωής και κινδύνους ατυχημάτων και ασθενειών |  ΟΧΙ |   |   |  |  |
| Άρθρο 277 | Υποκατάσταση από σύστημα εγγυήσεως | Επιλογή να προβλέπεται η μη εφαρμογή του άρθρου 275 παράγραφος 1 στις απαιτήσεις των ασφαλιστικών πιστωτών όταν έχουν υποκατασταθεί από εθνικό σύστημα εγγυήσεως |  ΟΧΙ |   |   |  |  |
| Άρθρο 279 παράγραφος 2 δεύτερο εδάφιο | Ανάκληση της άδειας λειτουργίας  | Επιλογή να προβλέπεται ότι κατά τη διάρκεια των διαδικασιών εκκαθάρισης ορισμένες δραστηριότητες ασκούνται με τη συγκατάθεση και υπό τον έλεγχο των εποπτικών αρχών του κράτους μέλους καταγωγής | ΝΑΙ | N | 239(1) 1ο εδάφιο | 1. Η έναρξη ασφαλιστικής εκκαθάρισης δεν εμποδίζει τον ασφαλιστικό εκκαθαριστή να συνεχίζει ορισμένες δραστηριότητες της ασφαλιστικής επιχείρησης, εφόσον αυτό απαιτείται ή ενδείκνυται για τους σκοπούς της εκκαθάρισης με την άδεια και υπό την εποπτεία της Εποπτικής Αρχής, ενδεικτικά να διαχειρίζεται την περιουσία της επιχείρησης και να συνάπτει δάνεια με πιστωτικά ιδρύματα με σκοπό να εξοφλεί δικαιούχους απαιτήσεων από ασφάλιση | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 304 παράγραφος 1 | Υποενότητα μετοχικού κινδύνου βασιζόμενη στη διάρκεια | Επιλογή παροχής έγκρισης για επιχειρήσεις ασφάλισης ζωής να εφαρμόζουν την υποενότητα μετοχικού κινδύνου βασιζόμενη στη διάρκεια υπό συγκεκριμένες προϋποθέσεις |  ΝΑΙ | N | 254(1) 1ο εδάφιο | 1. Κατόπιν σχετικής άδειας η οποία χορηγείται από την Εποπτική Αρχή, οι ασφαλιστικές και αντασφαλιστικές επιχειρήσεις, για τον υπολογισμό της Κεφαλαιακής Απαίτησης Φερεγγυότητας, μπορούν να εφαρμόζουν υποενότητα κινδύνου μετοχών βαθμονομημένη με τη χρήση μέτρου της αξίας σε κίνδυνο, για χρονικό διάστημα που συνάδει με την τυπική διάρκεια κατοχής των επενδύσεων σε μετοχές από τη συγκεκριμένη επιχείρηση, με επίπεδο εμπιστοσύνης που να παρέχει στους αντισυμβαλλομένους και τους δικαιούχους επίπεδο προστασίας ισοδύναμο με αυτή που προβλέπεται στο άρθρο 77 του παρόντος, με τις ακόλουθες προϋποθέσεις: | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |
| Άρθρο 305 παράγραφος 1 | Παρεκκλίσεις και κατάργηση των περιοριστικών μέτρων | Επιλογή που επιτρέπει την απαλλαγή επιχειρήσεων ασφάλισης ζημιών με ορισμένη μέγιστη είσπραξη ασφαλίστρων οι οποίες δεν πληρούσαν τις απαιτήσεις φερεγγυότητας στις 31 Ιανουαρίου 1975 από την υποχρέωση να συγκροτήσουν ελάχιστο κεφάλαιο εγγυήσεως | ΟΧΙ |  |  |  |  |
| Άρθρο 308β παράγραφος 15 | Μεταβατικά μέτρα | Επιλογή που επιτρέπει τη συνέχιση της εφαρμογής νομοθετικών, κανονιστικών και διοικητικών διατάξεων που είχαν εγκριθεί για λόγους συμμόρφωσης προς τα άρθρα 1 έως 19, 27 έως 30, 32 έως 35 και 37 έως 67 της οδηγίας 2002/83/ΕΚ μέχρι την 31 Δεκεμβρίου 2019 | ΟΧΙ |  |  |  |  |
| Άρθρο 308β παράγραφος 16 | Μεταβατικά μέτρα | Επιλογή που επιτρέπει στην ανώτατη μητρική ασφαλιστική ή αντασφαλιστική επιχείρηση, για την περίοδο έως τις 31 Μαρτίου 2022, να υποβάλλει αιτήσεις για την έγκριση εσωτερικών υποδειγμάτων του ομίλου προς εφαρμογή σε τμήματα του ομίλου | ΝΑΙ | N | 273(15) | 15. H τελική μητρική ασφαλιστική ή αντασφαλιστική επιχείρηση δύναται, για περίοδο έως την 31 Μαρτίου 2022, να υποβάλλει αίτηση για την έγκριση εφαρμογής εσωτερικού υποδείγματος του ομίλου που να περιλαμβάνει μόνο ένα τμήμα του ομίλου, εφόσον τόσο η θυγατρική όσο και η τελική μητρική επιχείρηση βρίσκονται στο ίδιο κράτος μέλος και εφόσον το συγκεκριμένο τμήμα αποτελεί ξεχωριστό μέρος με σημαντικά διαφορετικό προφίλ κινδύνου από τον υπόλοιπο όμιλο. | [**http://www.bankofgreece.gr/BoGDocuments/N.4364\_FEK\_A\_13\_5-2-2016.pdf**](http://www.bankofgreece.gr/BoGDocuments/L.4364_FEK_A_13_5-2-2016.pdf) |

1. Κείμενο νομοθετικής (Ν), κανονιστικής (Κ), διοικητικής (Δ) διάταξης. [↑](#footnote-ref-2)